Lamborghini

Η Λαμποργκίνι (ιταλικά και αγγλικά: Lamborghini, πλήρες όνομα Automobili Lamborghini S.p.A.) είναι ιταλική εταιρεία κατασκευής σπορ υπεραυτοκινήτων υψηλών επιδόσεων (supercars) και γεωργικών ελκυστήρων (τρακτέρ). Η έδρα της είναι στη Σαντ'Άγκατα Μπολονιέζε (Sant 'Agata Bolognese)), κοντά στη Μόντενα, στην επαρχία Μόντενα της Ιταλίας. Η εταιρεία ανήκει στον Όμιλο Volkswagen, μέσω της μητρικής Audi.

 Ιστορία 

Η εταιρεία Lamborghini ιδρύθηκε το 1948 από τον Φερούτσιο Λαμποργκίνι για την παραγωγή ελκυστήρων που χρειάζονταν επειγόντως εκείνη την εποχή, οι οποίοι μετατράπηκαν από απαρχαιωμένα στρατιωτικά οχήματα. Το 1959, η παραγωγή επεκτάθηκε για να συμπεριλάβει καυστήρες και κλιματιστικά.). Το 1963 όμως, ο Φερούτσιο Λαμποργκίνι, με απώτερο σκοπό να ανταγωνιστεί τη Ferrari, αποφάσισε να ακολουθήσει το όνειρό του δημιουργώντας τα δικά του «υπερ - αυτοκίνητα». Στις 7 Μαΐου 1963, ίδρυσε την Automobili Lamborghini, πετυχαίνοντας τελικώς τα μοντέλα της Lamborghini να αποτελούν σύμβολα της απόδοσης και του πλούτου.

Μετά από μια δεκαετία συνεχούς ανάπτυξης και ραγδαίας ανόδου των πωλήσεων, τον Οκτώβριο του 1973 ξέσπασε αναπάντεχα η πρώτη παγκόσμια πετρελαϊκή κρίση, προκαλώντας σοβαρό πλήγμα στην εταιρεία, όπως και γενικότερα στο μεγαλύτερο μέρος της παγκόσμιας αυτοκινητοβιομηχανίας. Το 1978 η εταιρεία κήρυξε πτώχευση, ενώ στη συνέχεια πέρασε αρχικά από τα χέρια Ελβετών επιχειρηματιών, για να καταλήξει στην Chrysler μεταξύ του 1987 και του 1994, η οποία όμως δεν μπόρεσε να την κάνει κερδοφόρα. Πουλήθηκε το 1994 σε μια Ινδονησιακή εταιρεία, η οποία με τη σειρά της την μεταπώλησε στην Audi AG, με αποτέλεσμα τον Σεπτέμβριο του 1998 να ενταχθεί στον Όμιλο Volkswagen, όπου ανήκει μέχρι σήμερα.

Φυσικά, η κατασκευή των Lamborghini συνεχίζει να γίνεται χειροποίητα στο πατρογονικό σπίτι της, στη Σαντ'Άγκατα Μπολονιέζε. Επίσης, σήμερα στη Σαντ'Άγκατα Μπολονιέζε φιλοξενούνται και τα μουσεία Lamborghini (Museo Lamborghini), όπου μπορεί ο καθένας να μάθει για την ιστορία αυτών των «υπερ-αυτοκινήτων» και να τα θαυμάσει, καθώς και το μουσείο προς τιμήν του εφευρέτη Φερούτσιο Λαμποργκίνι (Museo Ferrucio Lamborghini).  

+Κάτοχοι εταιρείας Lamborghini ΧρονολογίαΚάτοχος1963–1972Ferruccio Lamborghini1972–1977Georges-Henri Rossetti and René Leimer1977–1984Receivership1984–1987Patrick Mimran1987–1994Chrysler Corporation1994–1995MegaTech1995–1998V'Power and Mycom Sedtco1998–presentAudi AG

Νέα μοντέλα εισήχθησαν στην αγορά από τότε και επέφεραν μεγάλη οικονομική άνθιση για την εταιρεία. Αλλά κοντά στα τέλη της δεκαετίας του 2000 όπου συνέβη η παγκόσμια οικονομική κρίση, οι πωλήσεις της Lamborghini μειώθηκαν σχεδόν κατά 50 %. 

 Σήμα και ονοματολογία 
306x306px|thumb|Lamborghini Urus του 2018.

Το σήμα της Lamborghini απεικονίζει έναν ταύρο που επιτίθεται και αυτό ήταν μια προσωπική επιλογή του ιδρυτή Φερούτσιο Λαμποργκίνι. Για την ακρίβεια, χρησιμοποίησε το ζώδιό του, που ήταν Ταύρος, καθώς γεννήθηκε στις 28 Απριλίου 1916, ως σήμα για την εταιρεία του. Ταυτόχρονα, για τον ίδιο λόγο, καθιέρωσε εξ αρχής την παράδοση να δίνει στα μοντέλα της εταιρείας ονόματα διάσημων ταύρων, κυρίως από ταυρομαχίες, μια παράδοση που συνεχίζεται από την εταιρεία μέχρι σήμερα. Υπήρξαν μόνο τέσσερις εξαιρέσεις - η Countach, η Silhouette, η Espada και, το 2019, η Sián. Επίσης, το δεύτερο SUV στην ιστορία της φίρμας (μετά την Lamborghini LM002 που είχε παραχθεί από το 1986 έως το 1993 σε μόλις 328 αντίτυπαLieberman, Jonny (May 2013). «King in the North». Motor Trend. 65 (5): 126.), το οποίο μπήκε στην παραγωγή τον Φεβρουάριο του 2018, ονομάστηκε Lamborghini Urus, δηλαδή Ούρος (γνωστός επίσης και ως βους o αρχέγονος), ο πρόγονος της οικόσιτης αγελάδας.«Lamborghini Urus». Pebble Beach Concours d'Elegance program: 134. August 2012.

 Μοντέλα 

1. AVENTADOR (Lamborghini Aventador)

- Aventador SVJ

- Aventador SVJ Roadster
μικρογραφία|373x373εσ|Μοντέλο: Lamborghini Aventador LP780-4 Ultimae
- Aventador LP 780-4 Ultimae

- Aventador LP 780-4 Ultimae Roadster

2. HURACAN (Lamborghini Huracan)

- Huracan Evo

- Huracan Evo Spyder

- Huracan Evo RWD

-  Huracan Evo RWD Spyder

- Huracan Evo Fluo Capsule
μικρογραφία|377x377εσ|Μοντέλο: Huracan Evo Spyder
- Huracan STO

3. URUS (Lamborghini Urus)

- Urus

- Urus Pearl Capsule

- Urus Graphite Capsule

4. Limited Series

- Sian FKP 37

- Sian Roadster

- Countach LPI 800-4

5. Concept Cars

- Terzo Millennio

- Asterion

- Estoque

 Αναφορές 

 Βιβλιογραφία 
 Lamborghini – Alle Modelle bis heute. Motorbuch Verlag, Stuttgart 1988, ISBN 3-613-01231-6.
 Lamborghini-Sportwagen nach 1964. Typenkompass, Motorbuch Verlag, Stuttgart 2006. ISBN 3-613-02645-7.
 Lamborghini – Die Geschichte der Supersportwagen aus Sant’Agata. Anthony Pritchard, Heel, Königswinter 2006, ISBN 3-89880-574-3.
 Lamborghini – A Tempo Furioso. Motorbuch Verlag, Stuttgart 2006. ISBN 3-613-02554-X.
 Lamborghini Design Projekt. Kompromisslose Supersportwagen unter dem Motto Raw Material. Othmar Wickenheiser, Shaker Media Verlag, 2011. ISBN 978-3-86858-664-0.
 Η ιστορία της Lamborghini https://www.epixeiro.gr/article/83962

 Εξωτερικοί σύνδεσμοι 



Κατηγορία:Ιταλικές αυτοκινητοβιομηχανίες
Κατηγορία:Ιταλικά εμπορικά σήματα